**Z A P I S N I K**

**SA 36. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 11. ožujka 2021.

36. sjednica Gradskog vijeća Grada Ivanić-Grada održana je dana 11. ožujka 2020. godine s početkom u 16,00 sati u maloj sali Pučkog otvorenog učilišta Ivanić-Grad, Moslavačka 11, Ivanić-Grad.

Bilješke vodi Laura Sadiković – Savjetnica za pravne poslove

Prisutni članovi Gradskog vijeća:

Željko Pongrac, Željko Brezovečki, Branko Petrinec, Milica Piličić, Ivica Kozjak, Krešimir Ceranić, Goran Leš, Lovorko Matković, Mirna Češković, Drago Dianek, Davor Srebačić, Irena Fučkar, Krešimir Golubić

Odsutni: Sanda Špoljarić Carević, Stjepan Klak, Krešimir Malec

Ostali prisutni:

1. Javor Bojan Leš - Gradonačelnik Grada Ivanić-Grada
2. Tihana Vuković Počuč - pročelnica Upravnog odjela za lokalnu samoupravu, pravne poslove i društvene djelatnosti
3. Laura Sadiković – Savjetnica za pravne poslove
4. Tamara Mandić - pročelnica Upravnog odjela za financije i proračun
5. Milivoj Maršić - pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
6. Sandra Abramović – voditeljica Odsjeka za komunalno gospodarstvo, komunalnu infrastrukturu i prostorno planiranje
7. Kristjan Tomaj - predstavnik albanske nacionalne manjine
8. Pero Krnjaić - predstavnik srpske nacionalne manjine
9. Nenad Lipovac – Arhitektonski fakultet
10. Portal 01
11. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 36. sjednicu te konstatirao kako je sjednici od ukupno 17 prisutno 12 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je sa 12 glasova za jednoglasno usvojen zapisnik sa 35. sjednice Gradskog vijeća Grada Ivanić-Grada.

Prije usvajanja dnevnog reda, predsjednik Gradskog vijeća g. Pongrac predložio je da se dnevni red dopuni točkama:

- **Razmatranje prijedloga i donošenje Odluke o donošenju VI. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški,**

**- Razmatranje prijedloga i donošenje Odluke o davanju suglasnosti za dugoročno zaduženje trgovačkom društvu Komunalni centar d.o.o. Ivanić-Grad.**

Prijedlog je jednoglasno usvojen.

Točka **Razmatranje prijedloga i donošenje Odluke o donošenju VI. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški** postaje 8. točka dnevnog reda, točka **Razmatranje prijedloga i donošenje Odluke o davanju suglasnosti za dugoročno zaduženje trgovačkom društvu Komunalni centar d.o.o. Ivanić-Grad** postaje 9. točka dnevnog reda**,** a točka 8. Razno postaje 10. točka dnevnog reda.

Gradsko vijeće jednoglasno je sa 12 glasova za usvojilo sljedeći

**D N E V N I R E D :**

1. **Aktualni sat,**
2. **Razmatranje prijedloga i donošenje Poslovnika Gradskog vijeća Grada Ivanić-Grada,**
3. **Razmatranje Izvješća o izvršenju Plana gospodarenja otpadom za 2020. godinu i donošenje Zaključka o prihvaćanju istog,**
4. **Razmatranje Polugodišnjeg izvješća o radu Gradonačelnika za razdoblje srpanj – prosinac 2020. i donošenje Zaključka o prihvaćanju istog,**
5. **Razmatranje prijedloga i donošenje Odluke o poništenju Odluke o odabiru najpovoljnijeg ponuditelja za kupnju nekretnine u Poduzetničkoj zoni Ivanić-Grad Sjever – Zoni 6,**
6. **Razmatranje prijedloga i donošenje Odluke o davanju suglasnosti na reprogram Ugovora o kreditu broj: EUPR-19-1100678,**
7. **Razmatranje prijedloga i donošenje:**

**a) I. izmjena i dopuna Proračuna Grada Ivanić-Grada za 2021. godinu**

**b) I. Izmjene Plana razvojnih programa za 2021. godinu**

1. **I. Izmjene i dopune Programa održavanja komunalne infrastrukture za 2021. godinu**
2. **I. izmjene i dopune Programa građenja objekata i uređaja komunalne infrastrukture za 2021. godinu**
3. **I. Izmjene i dopune Programa javnih potreba u sportu na području Grada Ivanić-Grada za 2021. godinu**
4. **I. Izmjene i dopune Programa javnih potreba u visokom obrazovanju Grada Ivanić-Grada za 2021. godinu,**
5. **Razmatranje prijedloga i donošenje Odluke o izradi II. izmjena i dopuna Urbanističkog plana uređenja UPU-3 zone gospodarske namjene na području Ivanić-Grada,**
6. **Razmatranje prijedloga i donošenje Odluke o davanju suglasnosti za dugoročno zaduženje trgovačkom društvu Komunalni centar d.o.o. Ivanić-Grad,**
7. **Razmatranje prijedloga i donošenje Odluke o davanju suglasnosti za dugoročno zaduženje trgovačkom društvu Komunalni centar d.o.o. Ivanić-Grad,**
8. **Razno**

Rad prema utvrđenom dnevnom redu.

1. **TOČKA**

g. Krešimir Golubić – imam jedno pitanje koje sam primio od građana stanara Ulice Josipa Škrinjara. Zanima stanare Josipa Škrinjara zašto nije u planu za ovu godinu asfaltiranje Ulice Josipa Škrinjara jer su dobili informaciju da je u planu asfaltiranje Ulice Ivana Šveara i Josipa Kelšina i sada zanima ih, pošto je tamo izdvojeni objekt Dječjeg vrtića i svaki dan djeca tamo hodaju po cesti i nije u planu asfaltiranje, zanima ih taj za nogostup ne zapravo za asfaltiranje ceste nego za nogostup gdje mogu djeca prolaziti pored ceste i pošto građani kažu da po njihovim informacijama sve okolne ulice u naselju Poljana C, znači zona C, imat će nogostup, pa zašto nije u planu u ovoj godini Josipa Kelšina. Ja sam provjerio u Programu održavanja komunalne infrastrukture i u Programu održavanja nerazvrstanih cesta, tamo čak nema ni ove ulice koje su navedene pa zanima me koja je sada točna znači informacija, koje ulice su u tom dijelu grada u Poljani zona C u planu, a koje nisu.

Gradonačelnik – ne radi se asfaltiranju lica nego o izgradnji nogostupa. Ugovorene su, za sada je ugovoreno znači projektiranje ovih ostalih ulica, Kelšinova znači nije za sad ugovorena, to je pred nama, a očekujemo građevinske dozvole za ove ostale ulice u toku ove godine i po dobitku građevinske dozvole krenut će se u izgradnju nogostupa u ovim ostalim ulicama, a Kelšinova po našem planu iduće godine.

g. Željko Brezovečki – pošto je ovo zadnje vijeće ili zadnji saziv iako imam 11 pitanja neću pitati niti jedno pitanje jer zapravo ne mogu sročiti koja bi to trebala 5 pitanja biti glavna pa eto ostavljam za slijedeći saziv ako nas budete izabrali i dalje ćemo pitati za vas i rješavati sve probleme.

Predsjednik Gradskog vijeća – kolega, ovo je bila obavijest i mogli ste i pod točkom Razno to reći.

g. Drago Dianek – imam pitanje za gospodina gradonačelnika da li će se dijeliti uskrsnice umirovljenicima i ako možemo znati koliko. To je prvo pitanje, i drugo pitanje imam u vezi isto doma od Naftinog hotela, da li se šta poduzima, da li ima šanse da bi se tu napravio umirovljenički dom?

Gradonačelnik – Znači, biti će uskrsnice kao što su gotovo i svake godine do sad bile i u sitom iznosima kao što je bilo i do sada, a što se tiče Naftinog hotela on je na prodaju, mi smo u kontaktu isto sa Croscom, tu se pojavljuju još i neki drugi zainteresirani faktori za kupnju tog objekta. U ovom momentu, znači ne bih htio prejudicirati bilo što, mislim da je jedan drugi projekt se sada momentalno otvorio kao prioritetniji, odnosno kao izgledniji da će se realizirati, ali kažem, još je sve u nekakvoj fazi početnoj dogovora, početnih razgovora. Cijena je, po meni, previsoka za nas u ovom momentu ono što INA traži. Prema tome kada ćemo imati neke konkretnije informacije onda ćemo ih i iznijeti tu u javnost, za sada je sve u fazi dogovora, razgovora, pregovora i još smo daleko mislim od neke faze da možemo nešto iznijeti prema van da je to blizu realizacije.

1. **TOČKA**

Gđa. Laura Sadiković – na prošloj sjednici usvojili ste novi Statut Grada stoga je potrebno usvojiti i novi Poslovnik Gradskog vijeća kako bismo ga uskladili sa Statutom i izmjenama i dopunama Zakona o lokalnoj i područnoj (regionalnoj) samoupravi. Najvažnije izmjene u Poslovniku odnose se na mogućnost održavanja elektroničkih sjednica kada za to postoje opravdani razlozi s obzirom na situaciju kao šti imamo sada, te još jedna izmjena koja se odnosi na konstituirajuću sjednicu Gradskog vijeća, sada će konstituirajuće sjednice sazivati pročelnici upravnih tijela nadležnih za poslove predstavničkog tijela, a ne kao do sada čelnici središnjeg tijela državne uprave. Stoga ćemo već na prvoj slijedećoj sjednici vidjeti primjenu tog modela. Još su neke tehničke izmjene uvrštene koje nisu toliko važne usklade.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika. Provedenim glasovanjem konstatirano je kako je sa 13 glasova za jednoglasno usvojen

**Poslovnik**

**Gradskog vijeća Grada Ivanić-Grada**

Akt prileži zapisniku i čini njegov sastavni dio.

Napomena:Akt je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

g. Milivoj Maršić – pred vama je Izvješće o provedbi Plana gospodarenja otpadom Grada Ivanić-Grada za 2020. godinu. Zakonom o održivom gospodarenju otpadom, Strategijom gospodarenja otpadom Rh i Planom gospodarenja otpada definirane su obaveze jedinica lokalne samouprave u pogledu gospodarenja otpadom. Tih zadataka ima desetak, ja ću pobrojit koji to jesu. Znači, prvo jedinice lokalne samouprave trebaju donijeti planove gospodarenja otpadom te uskladiti poslovanje davatelja usluga s tim Zakonom, uskladiti važeću Odluku o komunalnom redu sa Zakonom o sakupljanju, odvozu i postupanju sa sakupljenim komunalnim otpadom, zatim odrediti lokacije građevina za gospodarenje otpadom u prostornim planovima, plaćanje poticajne naknade smanjenjem količine mjesečnog komunalnog otpada po rješenju Fonda, osigurati javnu uslugu prikupljanja miješanog komunalnog otpada i primarnu selekciju, zatim izgradnja reciklažnih dvorišta i zelenih otoka, zatim organizirati akcije prikupljanja glomaznog otpada na zahtjev građana, sprečavanje odbacivanja otpada i uklanjanje odbačenog otpada kroz donošenje posebnih mjera i stalna edukacija građana, kampanje, javne tribine, informativne publikacije, web stranice i tako dalje. Znači, svi ti zadaci koji su dati Gradu su uglavnom realizirani ili se na njima radi. Temeljni akt je taj Plan gospodarenja otpadom koji je donijet na 9. sjednici Gradskog vijeća održanoj dana 22. ožujka 2018. godine i Izvješće o izvršenju tog Plana je sad predmet o kojem razgovaramo. Inače, samo Izvješće ima nekih tridesetak stanica tako da vam ja neću sada to puno to detaljno o tome obrazlagati, ima puno podataka. Par stvari ću samo napomenuti. Znači, iz iznijetih podataka u Izvješću mislim da se može ocijeniti da se Plan gospodarenja otpadom Grada Ivanić-Grada u velikoj mjeri realizira u planiranim rokovima, planiranim mjerama i ciljevima. Tu se može posebno naglasiti nekoliko stvari koje su kroz taj Plan realizirane. Znači prvo završena je izgradnja plohe 6 na kojoj će se odlagati miješani komunalni otpad do zatvaranja odlagališta, zatim postignut je trend smanjenja količina komunalnog otpada koje se odlaže na odlagalište Tarno, Zatim realizira se odvojeno prikupljanje pojedinih korisnih sastavnica otpada u kućanstvima i na zelenim otocima koja se dalje predaju oporabiteljima. Zatim, kontinuirano se saniraju divlje deponije koje nastaju na području Grada Ivanić-Grada i vrši se edukacija građana od najmlađih generacija pa na dalje o nužnosti odvojenog prikupljanja otpada na mjestu njegovog nastanka i motiviraju se na odlaganje korisnih komponenti što ima za posljedicu smanjenje otpada za zbrinjavanje. Provode se mjere za smanjenje štetnih utjecaja odloženog otpada na okoliš na odlagalištu Tarno, znači na podzemne vode i tako dalje, vrše se kontinuirane kontrole i mjerenja na odlagalištu. Još možda da se kaže da je realiziran projekt građenja i opremanja reciklažnog dvorišta koje je u funkciji i koje na lokaciji Tarno znači je na usluzi građanima.

g. Krešimir Golubić – htiuo bih samo na dva detalja osvrnuti se što se tiče same kulture odlaganja otpada na području Grada Ivanić-Grada. Evo, kao vijećnik i kao kolega vijećnik Brezovečki i kao predstavnici Mjesnih odbora mi smo gotovo svakodnevno, recimo svaki tjedan smo angažiran i oko situacije divljih odlagališta otpada i razvoja kulture odlaganja otpada. Čak smo napravili video uradak koji smo distribuirali građanima da vide koliko je recimo jednostavno odložiti otpad na reciklažno dvorište, koliko je to elegantno, u pet minuta se sve napravi i tako dalje, ali i dalje se pojavljuju ta divlja odlagališta. Htio bih reći jednu stvar, zamolili smo prije da li se mogu, ako su u planu, napraviti video nadzori na ovim zelenim otocima jer imamo intervenciju svakih dva tjedna, zeleni otoci se počiste i nakon toga netko donese hrpu otpada jer je lijen otići 4 km dalje do Tarnog i razvrstati taj otpad u pet minuta i napravi trošak svima nama, Gradu, Ivakopu i tako dalje. Druga stvar što želim reći, ako vijećnika me zvao gospodin Ivica Pokas i obišli smo Posavske Brege sve do Dubrovčaka. Tamo je situacija stvarno strašna. Tamo je divlje odlagalište otpada koje ne razbacuju građani grada Ivanić-Grada nego građani druge županije koji tamo dolaze, istovaruju sve živo na obalu uz rijeku Savu, to izgleda kao u nekoj zemlji trećeg, četvrtog, petog svijeta. Zanima me, pošto su tamo građani rekli da oni već godinama rade u Zelenoj čistki, već su čistili to, ali kažu već su izgubili volju jer stalno se ponavlja isti problem, netko razbaca otpad, taj netko je nepoznat, nikad ga se ne uhvati, identificira, ne kazni i onda se na kraju napravi deponij koji mora na kraju Grad platiti, Ivakop i tako dalje. Znači to je druga stvar, a treća stvar što se tiče same kulture odlaganja otpada primijetio sam da mnogo građana ima spore promjene navika tih europskih navika kulture odlaganja otpada što su u Njemačkoj i Austriji navike koje su postojale prije trideset godina kod nas nisu još neke niti započete. Recimo taj bio otpad i komposteri, primijetio sam mnogi građani nemaju uopće onu treću kantu, smeđu kantu za bio otpad kod kuće nego još uvijek stavljaju to u miješani komunalni otpad, a baš bih htio za to da se radi pritisak ili naglasak na tu edukaciju i motivaciju da što više vrsta otpada imamo to ga je lakše zbrinjavati i na kraju je ukupni manji ekonomski trošak svega toga zajedno.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika. Provedenim glasovanjem konstatirano je kako je sa 12 glasova za jednoglasno usvojena

**Z A K LJ U Č A K**

**o prihvaćanju Izvješća o izvršenju Plana gospodarenja otpadom za 2020. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

Gradonačelnik - pred vama je iscrpno Izvješće o svemu onom važnom i bitnom što se dešavalo protekle godine u zadnjih šest mjeseci. Ja ne mislim sada sve to čitati ponovo i vama obrazlagati, dobili ste materijale, svi ste vjerujem pročitali sve. Imam namjeru odgovarati na eventualna pitanja. Ono što je najčešće, rekao bih, ovako medijski bitno to je da se broj zaposlenika nije zapravo mijenjao u odnosu na prije, da smo u potpunosti ispoštovali sve naše obaveze prema svim udrugama Grada Ivanić-Grada. Znamo da je prošla godina bila specifična, da je to kovid godina, zahvaljujem se još jedanput svima, i svim udrugama i svim korisnicima proračuna što su na neki način u uvjetima u kojima smo smanjili sredstva jer nije bilo aktivnosti kao što je inače za normalnih godina što su prihvatili to smanjenje zapravo se i vidjelo da su i ta sredstva u tom kontekstu bila nepotrebna. Iz ovoga se jasno iščitavaju i određene mjere koje smo poduzimali prema privredi, privrednim subjektima, isplaćivali i pomoć našim poduzetnicima koji su bili zatvoreni u vrijeme kovida, održavali opet mjere socijalne politike prema svima onima koji imaju potrebe za time. Kroz ove tablice se vidi jasno i broj projekata koje smo u tih šest mjeseci odradili kroz projektne dokumentacije, kroz dobivanje novaca i financija što se sve financiralo i u kom smjeru su se ispunjavale stavke iz proračuna, također i koji su projekti prijavljeni na koja ministarstva, na EU fondove, što je od toga već odobreno, što je u fazi odobrenja. Vide se sve investicije koje su provedene. Ono što će se i kroz rebalans danas vidjeti da smo u konačnici prošle godine poslovali dobro, da smo ju završili pozitivno, da nešto malo više od dva milijuna kuna smo u suficitu, da smo znači podmirili deficit i ostali preko dva milijuna u suficitu i da je iza nas bila jedna krizna godina ali opet smatram da smo se svi skupa i mi kao Gradska uprava i rekao bih i građani i svi skupa dosta dobro na kraju snašli i uspjeli zadržati i gospodarstvo s obzirom na prihode proračuna, porezne i sve ostale, vidi se da nije bilo značajnijeg gubitka radnih mjesta, da su prihodi od poreza u gradsku blagajnu bili redoviti i sa te strane mislim da je godina bila dobra. To je ono u kratko što mogu reći. Izvješće je pred vama, možete postaviti pitanja ako treba neka pojašnjenja po kojoj točki tu sam da probam odgovoriti usmeno ili u pisanom obliku.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 12 glasova za i 1 suzdržanim glasom usvojen

**Z A K LJ U Č A K**

**o prihvaćanju Polugodišnjeg izvješća o radu Gradonačelnika Grada Ivanić-Grada za razdoblje srpanj - prosinac 2020. godine**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

Gđa. Tihana Vuković Počuč – prijedlog Odluke koji je pred vama odnosi se na raspolaganje, odnosno Natječaj koji se odnosio na zadnju parcelu u poduzetničkoj zoni koju je kupilo trgovačko društvo Cinelov. To trgovačko društvo je nakon Odluke o odabiru Gradskog vijeća pozvano na zaključenje ugovora o kupoprodaji, međutim ugovor o kupoprodaji nije zaključen, niti je kupoprodajna cijena uplaćena i zbog toga smo morali na vijeće uputiti prijedlog Odluke o poništenju kako bi se mogao ponovo raspisati natječaj za tu česticu i omogućiti drugim zainteresiranim gospodarskim subjektima da se jave na natječaj.

Predsjednik gradskog vijeća – još možda samo za napomenuti sredstvo osiguranja je novac koji je uplaćen u blagajnu Grada polog koji je dan za garanciju za ozbiljnost je zadržan i ostaje u Gradu.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za usvojena

**O D L U K A**

**o poništenju Odluke o odabiru najpovoljnijeg ponuditelja za kupnju nekretnine u Poduzetničkoj zoni Ivanić-Grad Sjever – Zoni 6**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

Gđa. Tamara Mandić – između Grada Ivanić-Grada i Hrvatske banke za obnovu i razvitak sklopljen je i na snazi Ugovor o kreditu broj EUPR-19-1100678 od 16.12.2019. godine na iznos šest milijuna kuna uz valutnu klauzulu vezanu za EUR-o, odnosno 807 111 EUR-a vrijednost glavnice je bila. Namjena kredita je bila financiranje projekta izgradnje modularno drvo tehnološkog poduzetničkog inkubatora u Ivanić-Gradu i projekta unapređenja prometne infrastrukture poduzetničke zone Ivanić-Grad jug zona 3. Navedenim ugovorom o dugoročnom kreditu i otplatnim planom utvrđena je mjesečna otplatna glavnica u iznosu od 32 156 EUR-a i do 28. veljače 2021. godine otplaćeno je 99 665 EUR-a glavnice te je stanje neotplaćene glavnice još uvijek iznosi 707 447 EUR-a. S obzirom da još nisu odobrena bespovratna sredstva EU po financiranim projektima, a kredit je 31. prosincem 2020. godine prenesen na kredit u otplati Grad Ivanić-Grad će od HBOR-a zatražiti obustavu plaćanja glavnice na kredite na rok od deset mjeseci i produljenja krajnjeg roka otplate kredita za deset mjeseci, odnosno do 31.10.2023. godine. Ovom Odlukom ne mijenjaju se ostali bitni uvjeti Ugovora o kreditu. Vrijeme mirovanja kredita HBOR bi obračunavao ugovorenu kamatu po redovnoj stopi. Slijedom navedenog radi privremene obustave plaćanja glavnice kredita na rok od deset mjeseci produljenja krajnjeg roka otplate kredita kako je prethodno navedeno po odobrenju Gradskog vijeća Grad Ivanić-Grad i HBOR sklopili bi dodatak Ugovoru o kreditu pri čemu bi svi ostali bitni uvjeti postojećeg kredita ostali nepromijenjeni.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za jednoglasno usvojena

**O D L U K A**

**o davanju suglasnosti na reprogram**

**Ugovora o kreditu broj: EUPR-19-1100678**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Tamara Mandić – na 33. sjednici Gradskog vijeća održanoj 02. prosinca 2020. godine donesen je Proračun Grada Ivanić-Grada u visini 126.556.500,00 kn s projekcijama za 2022. i 2023. godinu. U I. Izmjenama o dopunama Proračuna Grada Ivanić-Grada za 2021. godinu predlaže se povećanje ukupnih proračunskih prihoda za 3.683.116,00 kn ili 2,91% od donesenog Proračuna te se predlaže da se prihodi i primici utvrde u iznosu 130.239.516,00 kn. Ovim izmjenama i dopunama Proračuna nisu se mijenjale projekcije za 2022. i 2023. godinu. Najznačajniji razlozi za predlaganje I. izmjena i dopuna Proračuna su planiranje rasporeda viška prihoda prema rezultatu poslovanja za 2020. godinu, usklađivanje pojedinih planiranih rashoda i izdataka s dinamikom realizacije pojedinih aktivnosti i projekata, preraspodjela sredstava između pojedinih aktivnosti, projekata i programa te realizacija novih projekata za koje se očekuje sufinanciranje iz fondova EU. Ukupni prihodi Proračuna prije I. izmjena iznosili su 126.556.000,00 kn, uvećani su za 3.683.116,00 kn te iznose 130.239.516,00 kn. Prihodi su uvećani za ostvareni višak prihoda iz prošle godine u iznosu od 3.450.000,00 kn konsolidiranog proračuna, odnosno 2.990.915,00 kn na razini 22 odnosno za Proračun Grada Ivanić-Grada. Prihod od prodaje plinovoda, kapitalne potpore za projekt izgradnje modularnog drvno tehnološkog poduzetničkog inkubatora u Ivanić-Gradu iz europskih fondova, zatim za kapitalne potpore iz državnog proračuna za izgradnju jednodijelne sportske dvorane u Graberju, kapitalne donacije Ine za bike park, kapitalne potpore županijskog proračuna za asfaltiranje ulica te splash park na Zelenjaku. Smanjenje prihoda najvećim dijelom se odnosi na smanjenje prihoda od prodaje financijske imovine za 4.514.000,00 kn i smanjenje kapitalne pomoći od Hrvatskih voda s obzirom da su Hrvatske vode preuzele cijeli ugovorni podao za izradu projektne dokumentacije za uređenje vodotoka potoka Žeravinec u Ivanić-Gradu. Što se tiče rashodovne strane rashodi poslovanja ovim se izmjenama i dopunama Proračuna povećavaju za 976.116,00 kn ili 1,38 % od planiranog i planiraju se u iznosu od 71.561.000,00 kn. Rashodi za nabavu nefinancijske imovine povećavaju se za 1.207.000,00 kn ili 2,47% i planiraju se u iznosu 50.056,500,00 kn dok se izdaci za financijsku imovinu i otplate zajmova povećavaju za 1.500.000,00 kn ili 20,98% i iznose 8.651.300,00 kn. U materijalima ste dobili cijelo obrazloženje.

Gradsko vijeće jednoglasno je prihvatilo prijedlog da se objedini rasprava po svim podtočkama predmetne točke.

**a)**

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako su sa 13 glasova za jednoglasno usvojene

**I. izmjena i dopuna Proračuna Grada Ivanić-Grada za 2021. godinu**

**b)**

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako su sa 13 glasova za jednoglasno usvojene

**I. Izmjene Plana razvojnih programa za 2021. godinu**

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako su sa 13 glasova za jednoglasno usvojene

1. **Izmjene i dopune**

**Programa održavanja komunalne infrastrukture za 2021. godinu**

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako su sa 13 glasova za jednoglasno usvojene

1. **izmjene i dopune**

**Programa građenja objekata i uređaja komunalne infrastrukture**

**za 2021. godinu**

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako su sa 13 glasova za jednoglasno usvojene

1. **Izmjene i dopune**

**Programa javnih potreba u sportu na području Grada Ivanić-Grada za 2021. godinu**

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako su sa 13 glasova za jednoglasno usvojene

1. **Izmjene i dopune**

**Programa javnih potreba u visokom obrazovanju Grada Ivanić-Grada**

**za 2021. godinu**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojenik na sjednici Gradskog vijeća, a vijećnicima dostavljeni u materijalima za sjednicu Gradskog vijeća.

1. **TOČKA**

Gđa. Sandra Abramović – kratko ću se osvrnuti na sam početak izrade Urbanističkog plana UPU. Prvi Urbanistički plan je donesen 2008. godine i objavljen je u Službenom glasniku 2008. godine. Nakon toga su pokrenute I. Izmjene i dopune istog plana koje su donesene 2014. godine. Od tih I. Izmjena i dopuna Urbanističkog plana uređenja UPu-3 provedene su dvije izmjene i dopune Prostornog plana uređenja grada Ivanić-Grada, došlo je do određenih izmjena u međuvremenu, propisa iz područja prostornog planiranja zbog čega je Urbanistički plan potrebno uskladiti sa svim propisima, a najvažnije izmjene su navedene u čl. 5. Odluke o izradi izmjena i dopuna plana.

g. Krešimir Golubić –ako može samo pitanje kratko, znači kada se radi izmjena urbanističkog plana uređenja primijetio sam ovaj odaziv građana, navike naših građana da se odazovu kada je već zadnja faza u tijeku, a kako sada pridobiti građane da se odazovu kada je prva faza u tijeku jer kasnije građani, netko kaže – nisam čuo, nisam znao-, i da li neki taj komunikacijski kanal postoji, da li se pošalje građanima, mislim to bi sad trebao biti malo određeni sustav, recimo na sms te ulice ili tog dijela Grad ili e mail, da postoji ta izmjena urbanističkog plana da mogu doći na uvide ovdje i na savjetovanje. Zanima me samo kako prenijeti informaciju, a da što više građana sazna za to.

Gđa. Sandra Abramović - sam postupak izrade izmjena i dopuna urbanističkih planova Grad u svakom slučaju nakon što se usvoji i donese odluka o izradi predmetnog plana objavljuje se na web stranici Grada, obavijest da je započela izrada plana, razmatraju se znači svi zahtjevi građana koji se u međuvremenu podnesu, objava ide i na web stranicu Grada, znači i na Radio Ivanić. U tijeku javne rasprave, kada dođe do javne rasprave građani se na isti način obavještavaju putem web stranice Grada, putem Ministarstva, putem radio Ivanić-Grada, a ujedno se i svim predstavnicima, znači predsjednicima mjesnih odbora u čijem obuhvatu je, znači koji se nalazi u obuhvatu plana šalje obavijest o tome da sudjeluju kao predstavnici građana. To je model koji Zakon propisuje i kojeg se mi držimo. Znači, mi pokušavamo na najbolji mogući način uključiti građane putem ovih modela koji su propisani.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 12 glasova za i 1 suzdržanima glasom usvojena

**O D L U K A**

**O IZRADI II. IZMJENA I DOPUNA**

**URBANISTIČKOG PLANA UREĐENJA UPU-3 ZONE GOSPODARSKE NAMJENE NA PODRUČJU IVANIĆ-GRADA**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**8. TOČKA**

Gđa. Sandra Abramović – elaborat konačnog prijedloga dobili ste u materijalima tako da o njemu neću posebno govoriti, samo ću evo ukratko reći da je izrada tog Plana započela krajem 2019. godine donošenjem te Odluke na Gradskom vijeću. Po donošenju Odluke o izradi izmjena i dopuna Plana je provedena nabava i odabran je izrađivač Plana i s njim je sklopljen ugovor u ožujku 2020. godine. Kroz postupak Izmjena i dopuna Plana su rješavani znači svi zahtjevi za izmjenom Plana koji su podneseni Gradu Ivanić-Gradu, izvršeno je usklađivanje Plana sa Prostornim planom uređenja Grada Ivanić-Grada te su određene trase planiranih prometnica u okviru obuhvata Plana izmijenjene, djelomično su promijenjene namjene površina prema zahtjevima građana i izvršene su izmjene u odredbama za provođenje, te ostale izmjene za kojima se ukazala potreba kroz postupak izrade Plana. Znači, javna rasprava i taj konačni prijedlog koji imate u materijalima je utvrđen nakon provedene javne rasprave, nakon što su svi dali svoje prijedloge, primjedbe, mišljenja koja su obrađena i na temelju toga je izrađen konačni prijedlog Plana. Taj prijedlog Plana, konačni prijedlog je pred vama te se predlaže njegovo usvajanje.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 12 glasova za i 1 glasom protiv usvojena

**ODLUKU**

**O DONOŠENJU**

**VI. IZMJENA I DOPUNA URBANISTIČKOG PLANA UREĐENJA**

**UPU-4 ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Tamara Mandić – Komunalni centar je dana 09. ožujka 2021. godine dostavio Gradu kao osnivaču zahtjev za davanje suglasnosti za dugoročno zaduživanje putem financijskog leasinga za nabavu cestovne čistilice. Nova cestovna čistilica služit će za poslove čišćenja ceste i drugih javnih površina na cijelom području Grada Ivanić-Grada. Člankom 90., stavkom 1. Zakona o proračunu propisano je da se pravna osoba u većinskom vlasništvu jedinice lokalne samouprave može zadužiti za investicije samo uz suglasnost većinskog vlasnika, odnosno osnivača. Ovom Odlukom daje se suglasnost za dugoročno zaduženje Komunalnom centru putem financijskog leasinga za nabavu cestovne čistilice u iznosu do 245.000,00 kn.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za jednoglasno usvojen

**ODLUKU**

**O DAVANJU SUGLASNOSTI ZA DUGOROČNO ZADUŽENJE TRGOVAČKOM DRUŠTVU KOMUNALNI CENTAR D.O.O. IVANIĆ-GRAD**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**10. TOČKA**

Predsjednik Gradskog vijeća – ja bih se pod ovom točkom svima vama koji ste četiri godine strpljivo čitali materijale, strpljivo diskutirali na ovom vijeću, davali konstruktivne prijedloge definitivno zahvalio. Vijeće je zadržalo svoj integritet do zadnje ove sjednice koju danas održavamo, sve smo odluke i sve rasprave smo donosili na jedan normalan, civiliziran način, nije dolazilo do sukoba, svađa, kako to zna biti u drugim predstavničkim tijelima, evo ja vam se od sveg srca na tome zavaljujem i nadam se da će onaj dio vas koji će biti u slijedećem mandatu i novom sazivu Gradskog vijeća, tamo poslije petog mjeseca, prenijeti novim vijećnicima koji će doći u ovo Gradsko vijeće vaša iskustva i samo zadržite ovakvo dostojanstvo i uvijek ćete biti na primjer svim lokalnim samoupravama. Hvala vam puno.

Sjednica Gradskog vijeća Grada Ivanić-Grada dovršena je u 16:40 sati.

Zapisnik izradila PREDSJEDNIK GRADSKOG VIJEĆA

Nikolina Mužević Željko Pongrac, pravnik kriminalist